2013年亞洲冠軍盃總決賽

2013年亞洲冠軍盃總決賽係2013年亞洲冠軍盃最後一輪比賽，分兩回合踢，第一回合喺2013年10月26號踢，第二回合就喺2013年11月9號踢。兩回合計總比分勝出嗰隊就係冠軍，兼代表亞洲區打2013年世界冠軍球會盃。

呢場決賽係由韓國嘅FC首爾對中國嘅廣州恆大。第一回合FC首爾喺主場首爾世界盃體育場同廣州恆大踢成2-2。而喺廣州天河體育中心打嘅第二回合，就引起咗全中國人民嘅關注，門票開售冇耐就賣嗮，而比賽嗰晚廣州市區內各大酒吧、食肆幾乎爆滿，決賽場地附近嘅天河路亦出現各大酒店同埋賓館爆滿情況，喺嗰時中國足壇好少見，最後第二回合兩隊踢成1-1。

兩隊兩回合總比分賽和3-3，廣州恆大因為作客入波優惠攞到2013年亞洲冠軍盃冠軍。

2013年足球
亞洲聯賽冠軍盃